turjo4nis/wikipedia-bn-dump-20250701 huggingface dataset:
ইউক্রেনীয় জাতীয় ইউনিয়ন

ইউক্রেনীয় জাতীয় ইউনিয়ন () ইউক্রেনীয়  রাজনৈতিক দল। ২০০৯ সালে   দলটি প্রতিষ্ঠা হয় । ২০১৩ সাল অবধি দলটি জাতীয় পার্লামেন্টে সদস্য ছিল । পার্টি নেতা ভিটালি ক্রিভোশেভ।

ইতিহাস 
ইউক্রেনীয় জাতীয় ইউনিয়ন ২০০৯ সালে খারকভ শহরে প্রতিষ্ঠিত হয়েছিল। এর স্রষ্টা ছিলেন একজন বিশিষ্ট ইউক্রেনীয় জাতীয়তাবাদী ওলেগ গোলটভিয়ানস্কি।

সংস্থাটি দ্রুত ইউক্রেনের পাশাপাশি রাশিয়া, কাজাখস্তান, পোল্যান্ড এবং বেলারুশ অঞ্চলে তার প্রভাব বিস্তার করে।

২০১২ সালে, ওলেগ গোলটভিয়ানস্কিকে খারকিভে অবৈধ অভিবাসনের বিরুদ্ধে একটি পদযাত্রা করার জন্য গ্রেপ্তার করা হয়েছিল। এর পরে, ভিটালি ক্রিভোশেভ সংস্থার প্রধান হন।

২০১৩ সালে, সংগঠনের ভি কংগ্রেসে, দল গঠনের ঘোষণা করা হয়েছিল। ইউক্রেনীয় ন্যাশনাল ইউনিয়নের যোদ্ধারা ইউক্রেনীয় বিপ্লব ইউরোমাইদানে গুরুত্বপূর্ণ ভূমিকা পালন করেছিল।

পূর্ব ইউক্রেনে যুদ্ধ শুরু হওয়ার পর তারা পেচেরস্ক ব্যাটালিয়নে স্বেচ্ছাসেবক হিসেবে সেখানে গিয়েছিল। তারা লুহানস্ক অঞ্চলের যুদ্ধে অংশ নিয়েছিল। ২০১৫ সালে, ওলেগ গোলটভিয়ানস্কি একজন ডেপুটি নির্বাচিত হয়েছিলেন এবং ভিটালি ক্রিভোশেভ সরে গিয়ে ডেপুটি হতে পারেননি।

ইউক্রেনে বড় আকারের রাশিয়ান আক্রমণ শুরু হওয়ার পরে, ইউক্রেনীয় ন্যাশনাল ইউনিয়নের যোদ্ধারা ইউক্রেনীয় সেনাবাহিনীর অংশ হিসাবে সামনের দিকে লড়াই করছে।

তথ্যসূত্র

বহিঃসংযোগ 
Official website of Ukrainian National Union 

ইউক্রেনের রাজনৈতিক দল
ইউক্রেন
২০০৯-এ প্রতিষ্ঠিত
রাজনীতি
২০০৯-এ প্রতিষ্ঠিত রাজনৈতিক দল
সামাজিক রক্ষণশীল দল
জাতীয় রক্ষণশীল দল
ইউরোপের ডানপন্থী দল
বাবু মেমান

মোহাম্মদ আহমেদ মেমান (; জন্ম: ২৬ জুন, ১৯৫২) জাম্বিয়ার লুন্ডাজি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানরূপে ভূমিকা রাখতেন বাবু মেমান। এছাড়াও ডানহাতে অফ ব্রেক বোলিংয়েও পারদর্শিতা দেখিয়েছেন তিনি।

খেলোয়াড়ী জীবন 
১৯৭৭ থেকে ১৯৮০ মেয়াদে মাইনর কাউন্টিজ চ্যাম্পিয়নশীপে শ্রুপশায়ারের প্রতিনিধিত্ব করেন তিনি।১৯৭৮ সালের জিলেট কাপে সারে দলের বিপক্ষে ১৬ রানসহ ০/২২ করেছিলেন।

১৯৮৭ সালের ক্রিকেট বিশ্বকাপে জিম্বাবুয়ের পক্ষে একটি ওডিআইয়ে অংশ নিয়েছেন। ভারতের বিপক্ষে অভিষেক খেলাটিতে তিনি ব্যাট হাতে দুই বাউন্ডারি সহযোগে ১৯ রান করলেও ৩৪ রান দিয়ে কোন উইকেট লাভে সক্ষমতা দেখাতে পারেননি তিনি।

তথ্যসূত্র

আরও দেখুন 
 কেভিন কারেন
 অ্যান্ডি পাইক্রফট
 ১৯৮৭ ক্রিকেট বিশ্বকাপ দলসমূহ

বহিঃসংযোগ 
 

জিম্বাবুয়ীয় ক্রিকেটার
১৯৫২-এ জন্ম
জীবিত ব্যক্তি
জিম্বাবুয়ের একদিনের আন্তর্জাতিক ক্রিকেটার
১৯৮৭ ক্রিকেট বিশ্বকাপের ক্রিকেটার
শ্রপশায়ারের ক্রিকেটার
ভারতীয় বংশোদ্ভূত জিম্বাবুয়ীয় ব্যক্তি
ডন মিগুয়েল রুজ

ডন মিগুয়েল এনজেল রুজ (জন্ম ১৯৫২) বা ডন মিগুয়েল রুজ (এই নামেই বেশি পরিচিত) একজন মেক্সিকান লেখক। রুজ ২০১৪ সালে ওয়াটকিন্স এর প্রকাশিত ১০০ প্রভাবশালী আধ্যাত্মিক ব্যক্তিদের একজন।

জীবনী

বিখ্যাত উক্তি

কাজসমূহ

তথ্যসূত্র 

১৯৫২-এ জন্ম
জীবিত ব্যক্তি
ইন্দ্রজিৎ সিং বিন্দ্রা স্টেডিয়াম

ইন্দ্রজিৎ সিং বিন্দ্রা স্টেডিয়াম () চণ্ডিগড়ের কাছে মোহালিতে অবস্থিত ভারতের আন্তর্জাতিকমানের স্টেডিয়াম। পাঞ্জাবের বাথিন্ডা এলাকায় বিসিসিআই কর্তৃক পাঞ্জাবের দ্বিতীয় আন্তর্জাতিক স্টেডিয়াম হিসেবে রয়েছে বাথিন্ডা আন্তর্জাতিক ক্রিকেট স্টেডিয়াম। স্টেডিয়াম নির্মাণে প্রায় ২৫ কোটি রূপী ব্যয়িত হয় ও নির্মাণ কার্য সম্পন্ন করতে ৩ বছর সময় লেগে যায়। মোট ২৬,৯৫০জন দর্শকের আসন রয়েছে এখানে। অরুণ লুম্বা এন্ড অ্যাসোসিয়েটস কর্তৃক স্টেডিয়ামের নকশা এবং আর.এস. কনস্ট্রাকশন কর্তৃক অবকাঠামো নির্মিত হয়েছে। পাঞ্জাব দলের পাশাপাশি আইপিএলে মোহালির নিজ মাঠ হিসেবে কিংস ইলাভেন পাঞ্জাব ব্যবহার করে থাকে। কাছাকাছি চণ্ডিগড় বিমানবন্দরের অবস্থান থাকায় অন্যান্য স্টেডিয়ামের তুলনায় ফ্লাডলাইটের খুঁটিগুলো খাঁটো প্রকৃতির।

ইতিহাস 
২২ নভেম্বর, ১৯৯৩ তারিখে হিরো কাপ প্রতিযোগিতায় ভারত-দক্ষিণ আফ্রিকার মধ্যকার ওডিআই আয়োজনের মাধ্যমে এর শুভ উদ্বোধন ঘটে। পরের মৌসুমে ১০ ডিসেম্বর, ১৯৯৪ তারিখে ভারত-ওয়েস্ট ইন্ডিজের মধ্যকার টেস্ট খেলা প্রথমবারের মতো আয়োজিত হয় এখানে। ১৯৯৬ সালের ক্রিকেট বিশ্বকাপে অস্ট্রেলিয়া-ওয়েস্ট ইন্ডিজের মধ্যকার শ্বাসরুদ্ধকর সেমি-ফাইনালের সমাপ্তি ঘটেছিল। ২০১১ সালের ক্রিকেট বিশ্বকাপের ৩টি খেলা পিসিএ স্টেডিয়ামে হয়েছিল। তন্মধ্যে ৩০ মার্চ, ২০১১ তারিখে ভারত-পাকিস্তানের মধ্যকার ২য় সেমি-ফাইনালে কূটনৈতিক সম্পর্ক স্বাভাবিকরণের উদ্দেশ্যে উভয় দেশের প্রধানমন্ত্রী মনমোহন সিং ও ইউসুফ রাজা গিলানি উপস্থিত ছিলেন। ঐ খেলায় ভারত জয়লাভ করে।

রেকর্ডসমূহ 
 সর্বাধিক টেস্টে দলগত রান: ৬৩০/৬ডি., নিউজিল্যান্ড ব ভারত, ২০০৩-০৪
 সর্বনিম্ন টেস্টে দলগত রান: ৮৩, ভারত ব নিউজিল্যান্ড, ১৯৯৯-০০
 ওডিআইয়ে সর্বাধিক দলগত রান: ৩৫১/৫, দক্ষিণ আফ্রিকা ব নেদারল্যান্ডস, ২০১১
 ওডিআইয়ে সর্বনিম্ন দলগত রান: ৮৯, পাকিস্তান ব দক্ষিণ আফ্রিকা, ২০০৬
 টি২০আইয়ে সর্বাধিক দলগত রান: ২১১/৪, ভারত ব শ্রীলঙ্কা, ২০০৯-১০
 টি২০আইয়ে সর্বনিম্ন দলগত রান: ২০৬/৭, শ্রীলঙ্কা ব ভারত, ২০০৯

একদিবসীয় কীর্তি 
এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে । অস্ট্রেলিয়া । মোট ৩ বার জয় পায়। ২০০৬ এর চ্যাম্পিয়ন্স ট্রফির ম্যাচে , ২০০৯ এ শেন ওয়াটসনের দূরন্ত অল রাউন্ড পারফরম্যান্সে ও ২০১৩ এ জেমস ফকনারএর দূরন্ত অল রাউন্ড পারফরম্যান্সে জয় আসে।

তথ্যসূত্র

বহিঃসংযোগ 
 Official website of Punjab Cricket Association
 Cricinfo- PCA Cricket Stadium
 Cricketarchive statistics for PCA Cricket Stadium

ভারতের স্টেডিয়াম
ভারতের ক্রিকেট মাঠ
ভারতের টেস্ট ক্রিকেট মাঠ
১৯৯৩-এ প্রতিষ্ঠিত
২০শ শতাব্দীতে ভারতের স্থাপত্য
বাংলাদেশ সশস্ত্র বাহিনী বিভাগ

সশস্ত্র বাহিনী বিভাগ গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়।

ইতিহাস

বাংলাদেশ সশস্ত্র বাহিনী বিভাগ ১৯৭৮ সালে প্রতিষ্ঠালগ্ন থেকেই কয়েকবার গঠনগত অবস্থা পরিবর্তিত হয়েছে। এটি প্রতিরক্ষা মন্ত্রণালয়ের অধীনে ডিসেম্বর ১৯৭৮ সালে কমান্ডার-ইন-চীফ এর সচিবালয় হিসেবে উন্নীত হয়েছিল। ৮ বছর পর ১৯৮৬ সালের নভেম্বরে ১০ তারিখ, এটা সুপ্রিম কমান্ড সদর হিসাবে একই মন্ত্রণালয়ের অধীনে পুনঃনামকরণ করা হয়। বর্তমানে সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্যসম্পাদন করছে।

সংস্থা 
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত। পরিচালকের দপ্তরগুলো হলো:
 অপারেশনস এবং পরিকল্পনা অধিদপ্তর
 প্রশিক্ষণ অধিদপ্তর
 সিভিল এবং মিলিটারি সম্পর্ক অধিদপ্তর
 প্রশাসন ও পণ্য সরবরাহ অধিদপ্তর
 গোয়েন্দা অধিদপ্তর

তথ্যসূত্র

বাংলাদেশের প্রতিরক্ষা সংস্থা
বাংলাদেশের সরকারি সংস্থা
বাংলাদেশের সশস্ত্র বাহিনী
জাতীয় নিরাপত্তা পরিষদ
বাংলাদেশ সরকারের বিভাগ
১৯৮৬-এ প্রতিষ্ঠিত সরকারি সংস্থা
বাষ্প কোণ

বাষ্প কোণ হল একধরনের বাষ্পের মেঘ। যখন কোন বস্তু খুবই দ্রুতগতিতে চলতে চলতে মধ্যবর্তী গতিতে চলে আসে মেঘটি সাধারণত তখন তৈরী হয়। মধ্যবর্তী গতিতে বস্তুর চারপাশের জলীয় বাতাস প্রচন্ডচাপে বাষ্প কোন তৈরী করে। মেঘটি যেমন চোখের পলকে তৈরী হয়, তেমনি চোখের পলকে মিলিয়ে যায়।

উদাহরণ
উদাহরণ হিসেবে বলা যায়, একটি উড়োজাহাজ যখন তার মধ্যবর্তী (বায়ুর গতি) গতিতে প্রবেশ করে তখন মাঝে মাঝে এই বাষ্প কোণ তৈরী হয়।

গ্যালারি

বহিঃসংযোগ

ঘাত তরঙ্গ
অপটিক্যাল মাউস

একটি অপটিক্যাল মাউস হল কম্পিউটার মাউস যা আলোর উৎস ও আলোক সনাক্তকরণ পদ্ধতি ব্যবহার করে কোন কিছুর উপরিভাগে চলাচল বা নাড়াচাড়া বা দিক পরিবর্তন বুঝতে পারে এবং কম্পিউটার প্রদর্শনীতে সে অনুযায়ী কার্সরের নাড়াচাড়া প্রদর্শন করে। আলোর উৎস হিসেবে এতে ব্যবহৃত হয় সাধারণত লেড বা এলইডি এবং আলো সনাক্তকরণের জন্য ব্যবহৃত হয় ফটোডায়োড। এটি মেকানিক্যাল মাউস বা ট্র্যাকবল মাউসের বিকল্প হিসেবে ব্যবহৃত হয়। মেকানিক্যাল মাউসে ঘূর্ণায়মান যন্ত্র, যা সাধারণত একটি বল, ব্যবহার করে নাড়াচাড়ার দিক ও স্থান নির্ণয় করা হয়।

সবচেয়ে পুরনো অপটিক্যাল মাউস, পূর্ব-প্রিন্ট করা মাউসপ্যাডের উপর নাড়াচাড়া ধরতে পারত। বর্তমানের আধুনিক অপটিক্যাল মাউস বেশিরভাগ অস্বচ্চ বা কঠিন (রিফ্লেক্টিভলি ডিফিউজ) আবরনের উপর কাজ করে থাকে। সাধারণত, যেসব বস্তুর উপরিভাগ একক উৎস থেকে আলো পেয়ে প্রতিফলিত হয়ে আবার একই কোনে ছড়িয়ে যায় সেগুলোতে অপটিক্যাল মাউস কম কাজ করে। কোহেরেন্টলি-লিট (লেজার) বৈশিষ্ট্যসম্পন্ন মাউস চকচকে উপরিভাগ আছে এমন বস্তুতেও কাজ করে কিন্তু স্বচ্চ উপরিভাগে ভাল কাজ করে না। যেসব মাউসে ডার্ক ফিল্ড ইলুমিনেশন আছে সেগুলো কাচের উপরও ভাল কাজ করে। আলো শনাক্তের জন্য লেজার ডায়োড ব্যবহার করা হয় সঠিকভাবে নাড়াচাড়া ও স্থান নির্ণয়ের কাজে। তারবিহিন ও ব্যাটারিচালিত অপটিক্যাল মাউসে ব্যাটারির শক্তি সঞ্চয়ে এলইডি তখনই জ্বলে যখন মাউসটিতে কোন নড়াচড়া শনাক্ত হয়।

তথ্যসূত্র 

পয়েন্টিং ডিভাইস
কম্পিউটিং ইনপুট ডিভাইস
মানুষ-কম্পিউটার মিথস্ক্রিয়ার ইতিহাস
ভিডিও গেম নিয়ন্ত্রণ পদ্ধতি
মার্কিন উদ্ভাবন
ফজলে কবির

ফজলে কবির বাংলাদেশ ব্যাংকের ১১তম গভর্নর হিসেবে দায়িত্ব পালন করেছেন। গভর্নর হিসেবে নিয়োগ পাওয়ার আগ পর্যন্ত তিনি রাষ্ট্রায়াত্ত সোনালী ব্যাংকের চেয়ারম্যানের দায়িত্বে ছিলেন। তিনি এর আগে অর্থসচিব ও রেলপথ সচিব হিসেবে দায়িত্ব পালন করেন। যুক্তরাষ্ট্রের ফেডারেল রিজার্ভ ব্যাংক অব নিউইয়র্কে গচ্ছিত বাংলাদেশ ব্যাংকের অর্থ লোপাটের ঘটনায় ড. আতিউর রহমানের পদত্যাগের পর ফজলে কবির নিয়োগ পান।

জন্ম ও পারিবারিক পরিচিতি 
১৯৫৫ সালের ৪ জুলাই ঢাকায় জন্মগ্রহণ করেন ফজলে কবির। তার পৈতৃক বাড়ি মুন্সীগঞ্জ জেলার টংগিবাড়ী উপজেলার হাসাইল-বানারী গ্রামে। ফজলে কবিরের স্ত্রী মাহমুদা শারমিন বেনু বিসিএস প্রশাসন ক্যাডারের ৮৫ ব্যাচের একজন কর্মকর্তা।

শিক্ষা ও কর্মজীবন 
ফজলে কবির চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর করেন। তিনি ১৯৮০ রেলওয়ের সহকারী ট্রাফিক সুপারিনটেনডেন্ট হিসেবে কর্মজীবন শুরু করেন। এর তিন বছরের মাথায় বাংলাদেশ সিভিল সার্ভিস প্রশাসন ক্যাডারে ১৯৮২ নিয়মিত ব্যাচে যোগ দেন তিনি। ২০১২ সালে অর্থ সচিবের দায়িত্বে আসার আগে জাতীয় পরিকল্পনা ও উন্নয়ন একাডেমির মহাপরিচালক, বাংলাদেশ সিভিল সার্ভিস প্রশাসন একাডেমির মহাপরিচালকসহ বিভিন্ন গুরুত্বপূর্ণ দায়িত্ব পালন করেন ফজলে কবির। বাংলাদেশ ব্যাংক ও জনতা ব্যাংকের পরিচালনা পরিষদেও ছিলেন তিনি। 

৩৪ বছরের দীর্ঘ চাকরি জীবনে ফজলে কবির বিভিন্ন মন্ত্রণালয়ের বিভিন্ন গুরুত্বপূর্ণ পদ ও মাঠপর্যায়ে কিশোরগঞ্জ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন।

এছাড়া ফজলে কবির শিক্ষা মন্ত্রণালয়ের যুগ্ম সচিব এবং অর্থ মন্ত্রণালয়ের অতিরিক্ত সচিব হিসেবে দায়িত্ব পালন করেন। জাতীয় পরিকল্পনা এবং উন্নয়ন একাডেমি ও  ২০১২ সালে অর্থসচিব হিসেবে যোগদানের আগে তিনি রেলওয়ে মন্ত্রণালয়ের সচিবের দায়িত্ব পালন করেন। তিনি ২০০৮ সালে জাতিসংঘের ফিন্যান্স এবং বাজেট কমিটি অধিবেশনে বাংলাদেশি প্রতিনিধিদলের নেতৃত্ব দেন।

তথ্যসূত্র 

বাংলাদেশ ব্যাংকের গভর্নর
জীবিত ব্যক্তি
বাংলাদেশের সাবেক সচিব‎
১৯৫৫-এ জন্ম
চট্টগ্রাম বিশ্ববিদ্যালয়ের প্রাক্তন শিক্ষার্থী
ফৌজদারহাট ক্যাডেট কলেজের প্রাক্তন শিক্ষার্থী
বাংলাদেশী অর্থনীতিবিদ
খিরো নদী

খিরো নদী বা খিরো নদী (ত্রিশাল)  বাংলাদেশের উত্তর-কেন্দ্রীয় অঞ্চলের ময়মনসিংহ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১০।

প্রবাহ
খিরো নদীটি ময়মনসিংহ জেলার ফুলবাড়িয়া উপজেলার বাকতা ইউনিয়নে প্রবহমান বানার নদী হতে উৎপত্তি লাভ করেছে। অতঃপর এই নদীর জলধারা একই জেলার ত্রিশাল উপজেলার আমিরবাড়ি ইউনিয়নে পুনর্বার বানার নদীর সাথে মিলিত হয়ে খিরো নাম ধারণ করে গফরগাঁও উপজেলার যশোরা ইউনিয়ন পর্যন্ত প্রবাহিত হয়ে সুতিয়া নদীতে নিপতিত হয়েছে। এই নদীতে সারাবছর পানিপ্রবাহ থাকে না। তবে জুলাই-সেপ্টেম্বর মাসে নদীটিতে স্বাভাবিকের চেয়ে পানির প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বহিঃসংযোগ 

ময়মনসিংহ জেলার নদী
ত্রিশাল উপজেলা
ফুলবাড়ীয়া উপজেলা
গফরগাঁও উপজেলা
বাংলাদেশের নদী
অলিম্পিক গেমস আয়োজক শহরের তালিকা

অলিম্পিক গেমস আয়োজক/স্বাগতিক শহরের তালিকা হল ১৮৯৬ সাল থেকে আয়োজিত গ্রীষ্মকালীন ও শীতকালীন উভয় আধুনিক অলিম্পিক গেমসের স্বাগতিক শহরসমূহের একটি তালিকা। ১৯৮৬ সাল থেকে ২৯টি গ্রীষ্মকালীন অলিম্পিক গেমস আলাদা ২৩টি শহরে এবং ২২টি শীতকালীন অলিম্পিক গেমস আলাদা ১৯টি শহরে অনুষ্ঠিত হয়। উপরন্তু, তিনটি গ্রীষ্মকালীন অলিম্পিক এবং দুটি শীতকালীন অলিম্পিক নির্ধারিত সময়ে অনুষ্ঠিত হয়নি; যা পরে বাতিল করা হয়েছিল সেগুলো হল ১৯১৮ বার্লিন (গ্রীষ্মকালীন), ১৯৪০ গার্মিস্চ পার্তেনকির্চেন (গ্রীষ্মকালীন) ও হেলসিকিং (শীতকালীন) এবং ১৯৪৪ লন্ডন (গ্রীষ্মকালীন) ও কর্টিনো দি এমপেজো (শীতকালীন)। ১৯০৬ সালের গ্রীষ্মকালীন অলিম্পিক এথেন্সে অনুষ্ঠিত হয় আন্তর্জাতিক অলিম্পিক কমিটির কোন দৈর্ঘ্য আনুষ্ঠানিকতা ছাড়াই, যদিও হাতে অনেক সময় ছিল এবং একে ১৯০৬ ইন্টারকল্ড গেমস হিসাবে অবহিত করা হয়। আসন্ন অলিম্পিকের জন্য চারটি শহর নির্বাচিন করা হয়েছে; যেগুলো হল ২০১৬ গ্রীষ্মকালীন অলিম্পিকের জন্য রিও দি জেনেরিও, ২০১৮ শীতকালীন অলিম্পিকের জন্য পিয়ংচাঙ, দক্ষিণ কোরিয়া, ২০২০ গ্রীষ্মকালীন অলিম্পিকের জন্য টোকিও এবং ২০২২ শীতকালীন অলিম্পিকের জন্য বেইজিং।

অলিম্পিক স্বাগতিক শহর 
এককভাবে গ্রীষ্মকালীন এবং শীতকালীন অলিম্পিকের জন্য, দেখুন; আধুনিক গ্রীষ্মকালীন অলিম্পিক গেমসের তালিকা এবং শীতকালীন অলিম্পিক গেমসের তালিকা।

পরিসংখ্যান

একাধিক গ্রীষ্মকালীন ও শীতকালীন অলিম্পিক আয়োজক শহর 

* — গ্রীষ্মকালীন ও শীতকালীন উভয় অলিম্পিক মিলে স্বাগতিক।

অলিম্পিক সংখ্যা অনুযায়ী দেশ

তথ্যসূত্র

বহিঃসংযোগ 
 

অলিম্পিক সম্পর্কিত তালিকা
অলিম্পিক স্বাগতিক শহরের তালিকা
অলিম্পিক মাঠের তালিকা
বানার নদী

বানার নদী বা বানার আপার নদী বা কলমদারী নদী  বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ১৪০ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বানার নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪। স্থানীয়ভাবে নদীটি জামালপুর সদর উপজেলায় বানার, ফুলবাড়িয়া উপজেলায় কলমদারী এবং গফরগাঁও ও ত্রিশাল উপজেলায় বানার নামে পরিচিত।

প্রবাহ
বানার নদীটি জামালপুর জেলার জামালপুর সদর উপজেলার শরিফপুর ইউনিয়নের হামিদপুরে প্রবহমান পুরাতন ব্রহ্মপুত্র নদী হতে উৎপত্তি লাভ করেছে। অতঃপর এই নদী সিংগার বিলে পুষ্ট হয়ে রণরামপুর, জামিরা, বৈঠামারী, ইছাখালী পেরিয়ে হরিণতলায় টাঙ্গাইল-ময়মনসিংহ সড়ক অতিক্রম করে। পরে এর জলধারা ময়মনসিংহ জেলার ত্রিশাল উপজেলার আমিরবাড়ি ইউনিয়ন অবধি প্রবাহিত হয়ে শীতলক্ষ্যা নদীতে নিপতিত হয়েছে। এই নদীতে সারাবছর পানিপ্রবাহ থাকে না। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বহিঃসংযোগ 

 

ময়মনসিংহ জেলার নদী
জামালপুর জেলার নদী
ত্রিশাল উপজেলা
ফুলবাড়ীয়া উপজেলা
জামালপুর সদর উপজেলা
মুক্তাগাছা উপজেলা
বাংলাদেশের নদী
নিগার সুলতানা (ক্রিকেটার)

নিগার সুলতানা জ্যোতি (জন্ম: ১ আগস্ট, ১৯৯৭) বাংলাদেশের ময়মনসিংহ বিভাগের শেরপুর জেলায় জন্মগ্রহণকারী প্রথিতযশা প্রমিলা ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। দলে তিনি মূলত উইকেট রক্ষকের দায়িত্ব পালন করে থাকেন। পাশাপাশি ডানহাতি ব্যাটসম্যান হিসেবেও তিনি দলে ভূমিকা রাখছেন।

খেলোয়াড়ী জীবন 
৬ অক্টোবর, ২০১৫ তারিখে স্বাগতিক পাকিস্তানের বিপক্ষে তার ওডিআই অভিষেক ঘটে। করাচীতে অনুষ্ঠিত ঐ খেলায় তিনি ১০৯ বল মোকাবেলা করে দু'টি বাউন্ডারি সহযোগে অপরাজিত ৩০* রান সংগ্রহ করেছিলেন। এর পূর্বে ৩০ সেপ্টেম্বর, ২০১৬ তারিখে একই দলের বিপক্ষে করাচীতে অনুষ্ঠিত টুয়েন্টি২০ আন্তর্জাতিকে অভিষিক্ত হন তিনি।

১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে অপরাজিত ২৭* রান করলেও তার দল ৭২ রানে পরাজিত হয়।

আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

তথ্যসূত্র

আরও দেখুন 
 জনক গামাগে
 শায়লা শারমিন
 ২০১৬ আইসিসি মহিলা বিশ্ব টুয়েন্টি২০

বাংলাদেশী মহিলা ক্রিকেটার
১৯৯৭-এ জন্ম
জীবিত ব্যক্তি
বাংলাদেশী উইকেট-রক্ষক
বাংলাদেশের মহিলা একদিনের আন্তর্জাতিক ক্রিকেটার
বাংলাদেশের মহিলা টুয়েন্টি২০ আন্তর্জাতিক ক্রিকেটার
শেরপুর জেলার ব্যক্তি
ময়মনসিংহের ব্যক্তি
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসের ক্রিকেটে পদক বিজয়ী
উইকেট-রক্ষক
২০২২ এশিয়ান গেমসের পদক বিজয়ী
২০২২ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
এশিয়ান গেমসে ব্রোঞ্জপদক বিজয়ী বাংলাদেশী
অনুপ সেনগুপ্ত

অণুপ সেনগুপ্ত ভারতীয় বাংলা চলচ্চিত্রের একজন পরিচালক। অভিনেত্রী পিয়া সেনগুপ্ত তার স্ত্রী এবং তার ছেলে বনি সেনগুপ্ত‎–ও একজন অভিনেতা।

চলচ্চিত্র 

 জানবাজ (২০১৯)
 বাংলা বাঁচাও (২০১১)
 বাদলা (২০০৯)
 ঘর জামাই (২০০৮)
 মহা গুরু (২০০৭)
 চোরে চোরে মাস্তুত ভাই (২০০৫)
 দাদার আদেশ (২০০৫)
 হার জিত(২০০৫)
 পরিবার (২০০৪)
 রাজা বাবু (২০০৪)
 মায়ের আঁচল (২০০৩)
 ইনকিলাব (২০০২)
 আঘাত (২০০১)
 স্বজণী আমার সোহাগ (২০০০)
 সিঁদুরের অধিকার (১৯৯৮)
 সিঁথির সিঁদুর (১৯৯৬)
 শুভ কামনা (১৯৯১)
 আশা (১৯৮৯)

তথ্যসূত্র

বহিঃসংযোগ 
 

জীবিত ব্যক্তি
ভারতীয় চলচ্চিত্র পরিচালক
জন্মের সাল অজানা
ভারতীয় হিন্দু
বাঙালি হিন্দু
বাংলা চলচ্চিত্র প্রযোজক
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
পশ্চিমবঙ্গের চলচ্চিত্র পরিচালক
কলকাতার চলচ্চিত্র পরিচালক
মোসলেম ভারত

মোসলেম ভারত একটি মাসিক সাহিত্য পত্রিকা ছিল। ১৯২০ সালে ভারতবর্ষে ব্রিটিশ শাসনামলের সময় এই পত্রিকা প্রকাশিত হয়। পত্রিকার নামে মুসলিম শব্দ থাকলেও এতে অন্যান্য ধর্মের লেখকদের রচনাও প্রকাশিত হত। পত্রিকার প্রচ্ছদে ইসলামি শিল্পকলা তুলে ধরা হত। এছাড়াও প্রচ্ছদে রবীন্দ্রনাথ ঠাকুরের নিম্নোক্ত বাণী উৎকীর্ণ ছিল:

‘মানব-সংসারে জ্ঞানালোকের দিয়ালি-উৎসব চলিতেছে। প্রত্যেক জাতি আপনার আলোটীকে বড় করিয়া জ্বালাইলে তবে সকলে মিলিয়া এই উৎসব সমাধা হইবে।’

প্রকাশকাল
১৩২৭ বঙ্গাব্দের বৈশাখ মাসে (এপ্রিল/মে ১৯২০ খ্রিষ্টাব্দ) মোসলেম ভারত পত্রিকার প্রথম সংখ্যা প্রকাশিত হয়। ১৩২৮ বঙ্গাব্দের পৌষ মাস (ডিসেম্বর/জানুয়ারি ১৯২১-২২) পর্যন্ত এই পত্রিকা চালু ছিল।

সাহিত্য বিকাশে ভূমিকা
ব্রিটিশ ভারতের মুসলিম লেখকদের বিকাশে মোসলেম ভারত পত্রিকা ভূমিকা রেখেছে। প্রথম বিশ্বযুদ্ধ সমাপ্ত হওয়ার পর কাজী নজরুল ইসলাম ১৯২০ সালে করাচি থেকে ফিরে আসেন। এরপর আফজালুল হকের অনুপ্রেরণায় তিনি এই পত্রিকায় লেখালেখি শুরু করেন। নজরুলের ৪০টি লেখা এতে প্রকাশিত হয়েছে। এর মধ্যে রয়েছে বাঁধনহারা, খেয়াপারের তরণী, শাত-ইল-আরব, মহররম‌, ফাতেহা-ই-দোয়াজদাহম, কামাল পাশা প্রভৃতি। সৈনিকের পোষাকে নজরুলের ছবিটি এই পত্রিকায় প্রথম প্রকাশিত হয়েছিল।

অন্যান্য মুসলিম লেখকদের প্রকাশিত রচনাকর্মের মধ্যে রয়েছে কাজী ইমদাদুল হকের উপন্যাস "আবদুল্লাহ", সৈয়দ এমদাদ আলীর লেখা জীবনী "হাফেজা", শেখ ফজলুল করিমের লেখা জীবনী "রাজর্ষি এবরাহীম", মোহাম্মদ বরকতউল্লাহর লেখা প্রবন্ধ "পারস্য সাহিত্য"।

তথ্যসূত্র

সাহিত্য পত্রিকা
বাংলা সাহিত্য পত্রিকা
বাংলা ভাষার সংবাদপত্র
১৯২০-এ ব্রিটিশ ভারতে প্রতিষ্ঠিত
বাংলা ভাষার ম্যাগাজিন
ভারতের বিলুপ্ত পত্রিকা
ভারতের সাহিত্য ম্যাগাজিন
ভারতের মাসিক ম্যাগাজিন
ঢাকার গণমাধ্যম
কলকাতার গণমাধ্যম
বাবা যাদব

বাবা যাদব (জন্ম: ১৮ ফেব্রুয়ারি) একজন ভারতীয় চলচ্চিত্র ও নৃত্য পরিচালক। তিনি ১৯৯৭ সালে মহব্বত সিনেমার মাধ্যমে একজন কোরিওগ্রাফার হিসাবে তার কর্মজীবন শুরু করেন এবং লগান (২০০১) এবং দেবদাস (২০০২) এর মতো সফল চলচ্চিত্রগুলিতে কাজ করেন। তিনি ২০১৩ সালে বস: বর্ন টু রুল সিনেমার মাধ্যমে পরিচালক হয়েছিলেন এবং গেম: হি প্লেস টু উইন (২০১৪) ও বাদশা: দ্য ডন (২০১৬) সিনেমাগুলি পরিচালনা করেছেন।

কর্মজীবন

চলচ্চিত্রের তালিকা

পরিচালক হিসেবে

কোরিওগ্রাফার

তথ্যসূত্র

বহিঃসংযোগ 
 
 বাবা যাদব গোমোলো
 
 

জন্মের সাল অজানা
জীবিত ব্যক্তি
ভারতীয় চলচ্চিত্র নৃত্য পরিচালক
ভারতীয় চলচ্চিত্র পরিচালক
বাঙালি হিন্দু
বাঙালি চলচ্চিত্র পরিচালক
কলকাতার চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
ঠেগা নদী

থেগা নদী বাংলাদেশ-ভারতের একটি আন্তঃসীমান্ত নদী। নদীটি   বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার  এবং ভারতের মিজোরাম প্রদেশ দিয়ে প্রবাহিত একটি নদী। থেগা নদী সাধারণত  প্রবাহিত হয়ে কর্ণফুলী নদীতে মিশেছে।

প্রবাহ
কর্ণফুলি নদী ভারতের লুসাই পাহাড় থেকে উৎপন্ন হয়ে রাঙ্গামাটি পার্বত্য জেলার উত্তর পূর্ব সীমান্তে বরকল উপজেলার থেগামুখ নামক স্থানে ভারতের লুসাই নদী ও বাংলাদেশ অংশের থেগা নদীর সাথে মিলিত হয়ে কর্ণফুলী নদী নাম ধারণ করে। 

বর্তমানে নদীর নাব্যতা কমে যাওয়ায় সরকার সাঙ্গু, মাতামুহুরীসহ এই নদী ড্রেজিং এর উদ্যেগ নিয়েছে।

থেগামুখ 
কর্ণফুলী নদীর প্রবেশমুখে মিজোরাম সীমান্ত ঘেঁষে এই নদীর পাড়ে গড়ে উঠেছে থেগামুখ গ্রাম। বর্তমান আওয়ামী লীগ সরকার ২০০৯ সালে ক্ষমতায় আসার পর উত্তর-পূর্ব ভারতের সাথে যোগাযোগ ব্যবস্থা উন্নয়নের জন্য রামগড় স্থলবন্দর এবং থেগামুখ স্থলবন্দর তৈরির ব্যাপারে সমঝোতা করে। তবে রামগড় স্থলবন্দর বাস্তবায়ন হলেও থেগামুখের কাজ এখনও শেষ হয়নি।

আরও দেখুন 
 বাংলাদেশের নদীর তালিকা

তথ্যসূত্র

ভারতের নদী
রাঙ্গামাটি জেলার নদী
মিজোরামের নদী
বাংলাদেশের নদী
গৈলা মডেল মাধ্যমিক বিদ্যালয়

গৈলা মডেল মাধ্যমিক বিদ্যালয় বাংলাদেশের একটি প্রাচীন মাধ্যমিক স্তরের শিক্ষা প্রতিষ্ঠান। বরিশালের আগৈলঝাড়া উপজেলার গৈলাতে  এটি অবস্থিত। ব্রিটিশ আমলে ১৮৯৩ সালে গৈলা হাই ইংলিশ স্কুল নামে বিদ্যালয়টি প্রতিষ্ঠিত হয়। ২০০৮ সালে গৈলা মাধ্যমিক বিদ্যালয়টি মডেল হাইস্কুলে রূপান্তরিত হয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।

ইতিহাস 
১৮৯৩ সালের ২৩ জানুয়ারি আগৈলঝাড়ার ফুলশ্রী গ্রামের শিক্ষানুরাগী কৈলাশ চন্দ্র সেন নিজ অঞ্চলে শিক্ষা বিস্তারের লক্ষ্যে বিদ্যালয়টি প্রতিষ্ঠা করেন।  জানা যায়, তিনি শিক্ষাজীবনে বিএ সম্পন্ন করে সরকারি ম্যাজিস্ট্রেটের চাকরি পেয়েছিলেন, কিন্তু নিজ অঞ্চলের শিক্ষার গুরুত্বের কথা ভেবে উচ্চপদস্থ সরকারি চাকরি ছেড়ে প্রধান শিক্ষকের দায়িত্ব গ্রহণ করেন ও দীর্ঘ ৩৭ বছর বিদ্যালয় পরিচালনার পরে অবসর নেন।  তিনি প্রথমে গৈলা কালুপাড়া গ্রামের ঐতিহ্যবাহী দাসের বাড়িতে বিদ্যালয়ের কার্যক্রম শুরু করেন। প্রতিষ্ঠাকালে বিদ্যালয়ের শিক্ষার্থী ছিল ৩৬০ জন। পরবর্তী সময়ে দ্রুত শিক্ষার্থী বৃদ্ধি পাওয়ায় দাসের বাড়ির সম্পত্তির ওপরেই বর্তমান স্থানে স্কুলটি স্থানান্তর করা হয়। বর্তমানে গৌরনদী-গোপালগঞ্জ সড়কের পার্শ্ববর্তী আগৈলঝাড়ায় গৈলা নামক স্থানে বিদ্যালয়টির অবস্থান। বিদ্যালয়টি গৌরনদী-আগৈলঝাড়া অঞ্চলের সর্বপ্রথম মাধ্যমিক পর্যায়ের স্কুল। বিদ্যালয়ের পাশে রয়েছে হিজলী বন্দিশিবিরে ব্রিটিশ পুলিশের গুলিতে নিহত তারক সেনের স্মৃতিসৌধ ও ১৯৭১ সালে মুক্তিযুদ্ধকালীন সময়ে দক্ষিণাঞ্চলে সড়কপথে সর্বপ্রথম সম্মুখযুদ্ধে নিহত শহীদ সিপাহী আলাউদ্দিন ওরফে আলা বক্সের সমাধি। 

১৯৯৩ সালে গৈলা মাধ্যমিক বিদ্যালয়ের শতবর্ষ পূর্তি উপলক্ষে প্রাক্তন শিক্ষার্থীরা নিজেদের অর্থায়নে ১৬০০ বর্গফুট আয়তনের ‘শতবর্ষ ভবন’ গড়ে তোলেন।  পরবর্তীতে ২০০৮ সালে বিদ্যালয়টি মডেল হাইস্কুলে রূপান্তরিত হয় ও গৈলা মডেল মাধ্যমিক বিদ্যালয় নামকরণ করা হয়। ২০১২ সালে বিদ্যালয়টি ১২০ বছর পূর্তি উপলক্ষে পূনর্মিলনী অনুষ্ঠান উদ্‌যাপিত হয়।

অবকাঠামো

প্রশাসন

শিক্ষা কার্যক্রম 
বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান করা হয়। প্রতিটি শ্রেণীতে একজন ক্লাস শিক্ষক থাকে। বর্তমানে বিদ্যালয়টিতে প্রায় দেড় হাজার ছাত্র-ছাত্রী পড়াশোনা করছে। তাদের পাঠদানের জন্য মোট ৩৭ জন শিক্ষক-শিক্ষিকা ও কর্মচারী নিয়োজিত রয়েছেন।

শিক্ষা-সহায়ক কার্যক্রম
 বার্ষিক ক্রীড়া প্রতিযোগিতা 
 বার্ষিক সাংস্কৃতিক অনুষ্ঠান

উল্লেখযোগ্য প্রাক্তন শিক্ষার্থী 
 শেখ মুজিবুর রহমান
 আবদুর রব সেরনিয়াবাত, বাংলার সাবেক কৃষি মন্ত্রী
 সুনীল কুমার গুপ্ত, সাবেক মন্ত্রী
 ব্রিগেডিয়ার এম এ মালেক, সাবেক তত্ত্বাবধায়ক সরকারের প্রধান উপদেষ্টার বিশেষ সহকারী 
 আবুল হোসেন, সাবেক যোগাযোগ মন্ত্রী 
 অজয় দাস গুপ্ত, দৈনিক সমকাল এর সহযোগী সম্পাদক
 তটিনী গুপ্তা, কলকাতা বেথুন কলেজের সাবেক অধ্যক্ষ
 অমিয় দাশ গুপ্ত, প্রখ্যাত অর্থনীতিবিদ
 সুরেন্দ্র নাথ গুপ্ত, কলকাতা বিশ্ববিদ্যালয় ও ক্যামব্রিজ বিশ্ববিদ্যালয় থেকে দু’বার পিএইচডি ডিগ্রী প্রাপ্ত
 এম শাহআলম, প্রকৌশলী

তথ্যসূত্র

বহিঃসংযোগ 
বরিশাল শিক্ষা বোর্ডে গৈলা মডেল মাধ্যমিক বিদ্যালয়

বরিশাল জেলার বিদ্যালয়
১৮৯৩-এ প্রতিষ্ঠিত
আগৈলঝাড়া উপজেলা
গণমাধ্যম সংস্কৃতি

সংস্কৃতি অধ্যয়নে গণমাধ্যম সংস্কৃতি () হলো গণমাধ্যমের প্রভাবে উন্নীত বর্তমানের পাশ্চাত্য পুঁজিবাদী সমাজব্যবস্থা। শব্দটি মানুষের মতামত, রুচি ও আদর্শের উপর গণমাধ্যমের (বিশেষত টেলিভিশন, তবে সাথে সাথে ছাপাখানা, রেডিও ও চলচ্চিত্রও) সার্বিক প্রভাব ও বুদ্ধিবৃত্তিক নির্দেশনার উপর আলোকপাত করে।

বিকল্প শব্দ গণসংস্কৃতি শব্দটি গণমানুষের নিজের তৈরী সংস্কৃতিকে বুঝায়, যেমন বিংশ শতাব্দীর আগের জনপ্রিয় শিল্পকে গণসংস্কৃতি বলে গণ্য করা যায়। অন্যদিকে গণমাধ্যম সংস্কৃতি হলো গণমাধ্যমের পণ্য। গণমাধ্যম সংস্কৃতির একটি বিকল্প শব্দ আবার "ছবি সংস্কৃতি"।

সমালোচকদের মতে, গণমাধ্যম সংস্কৃতি বিজ্ঞাপন ও মানুষের সাথে পরোক্ষ সম্পর্ককে ব্যবহার করে মানুষকে নিয়ন্ত্রণ করার একটি ব্যবস্থা হিশেবে কাজ করে। নোমাইর মতে, করপোরেট মাধ্যম প্রভাবশালী আদর্শ তৈরীতে কাজ করে। থিওডোর অ্যাডোর্নো নামের এক বুদ্ধিজীবী ১৯৪০-এর দশক থেকে গণমাধ্যম সম্পর্কে এমন ধারণার উন্নয়নের পেছনে বিশেষ অবদান রাখেন। গণমাধ্যম সংস্কৃতি ভোগবাদের সাথে সরাসরি যুক্ত, তাই একে অনেকে ভোগের সংস্কৃতি বলেও অভিহিত করেন।

সংজ্ঞা
সংবাদমাধ্যম বিজ্ঞানী এবং জ্ঞানীদের তথ্য সংগ্রহ করে এবং তা সাধারণ মানুষের কাছে উপস্থাপন করে, এবং মানুষকে অবাক করে বা আকর্ষণ করে এমন সব বিষয়কে একটু বেশি গুরুত্ব দিয়ে উপস্থাপনা করে।  উদাহরণস্বরূপ চীনের জায়ান্ট পান্ডা সংবাদমাধ্যমের জন্য দ্রুত জনপ্রিয় সংস্কৃতির একটি অংশ হয়ে উঠেছে।

হানাহ আরেন্দের ১৯৬১ সালের নিবন্ধ "দ্যা ক্রাইসিস ইন কালচার" ()-এ বলেন "বাজার-চালিত গণমাধ্যম বিনোদনের উসিলায় সংস্কৃতি পালটায়"। সুসান সনতাগের মতে, আমাদের সমাজের অধিকাংশ আদর্শ বিনোদন থেকে আসে, যার ফলে অর্থহীন নৃশংস সংবাদ ও বিষয় আশয় আমাদের জন্য এখন স্বাভাবিক হয়ে গেছে।

আলদাইড ও স্নোর মতে, গণমাধ্যম সংস্কৃতি বলতে একটি সংস্কৃতির মধ্যে গণমাধ্যম ক্রমাগত অন্য প্রতিষ্ঠানের (যেমন, রাজনীতি, ধর্ম, খেলাধুলা) উপর প্রভাব বিস্তার করে, যেগুলো গণমাধ্যমের যুক্তির দ্বারা পুনর্গঠিত হয়। ১৯৫০র দশক থেকে জনগনের মতামতকে প্রভাবিত করার অন্যধম মাধ্যম হিশেবে কাজ করে আসছে টেলিভিশন।

প্রতীকি ভোগ
ভোক্তারা এখন আর শুধু কার্যকারিতা বিবেচনা করে পণ্য ক্রয় করে না, অনেকসময় পণ্যটির প্রতিকী মূল্য বা কার্যকারিতাও তাদের পণ্য ক্রয়ে বাধ্য করে। অন্য শব্দে ক্রেতারা এখন নিজের পরিচয় তৈরী করতে পণ্য ক্রয় করে।

পণ্ডিতরা এ প্রতিকী ভোগকে একটি সামাজিক পুনর্গঠন হিশেবে দেখে। কারণ সমাজের সবাই সমানভাবে কোন পণ্যের প্রতিকী অর্থে বিশ্বাস না করলে, কোন পণ্য কার্যকরীভাবে প্রতিকী অর্থ তৈরী করতে পারে না। বিজ্ঞাপন, টেলিভিশন ও পত্রিকার মাধ্যমে ভোক্তাদের মধ্যে এমন বিশ্বাস তৈরী করা হয়।

তথ্যসূত্র

আরও পড়ুন
ডানকান, ব্যারি (১৯৮৮)। Mass Media and Popular Culture। টরোন্টো, ওন্ট.: হারকোর্ট, ব্রেস এন্ড কোম্পানি। কানাডা। 

গণমাধ্যম
সংস্কৃতি
যোগাযোগ মাধ্যম বিদ্যা
জনপ্রিয় সংস্কৃতি
গণমাধ্যম সংক্রান্ত আলোচ্য বিষয়
প্রভাব (সামাজিক ও রাজনৈতিক)